# **DECIZIA ETAPEI DE ÎNCADRARE**

## Nr. număr din zz.ll.aaaa

**PROIECT**

Ca urmare a solicitării de emitere a acordului de mediu adresate de **Comuna Praid**, cu sediul în Str. Principala, Nr. 394, Praid , Judetul Harghita, ...., înregistrată la APM Harghita cu nr. 7564/05.09.2017, în baza:

**Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;

**Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

autoritatea competentă pentru protecţia mediului APM Harghita decide, ca urmare a consultărilor desfăşurate în cadrul şedinţei/şedinţelor Comisiei de Analiză Tehnică din data de 03.10.2017, că proiectul **“ Construire pod peste pârâul Corund str. Banya, localitatea Praid, comuna Praid, județul Harghita “** propus a fi amplasat în com. Praid, sat. Praid, str. Banya, jud. Harghita, nu se supune evaluării impactului asupra mediului şi nu se supune evaluării adecvate.

Justificarea prezentei decizii:

**1.** **Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:**

**a) proiectul se încadrează în prevederile Hotărârii Guvernului nr. 445/2009, anexa nr. 2 pct. 10. lit.e, coroborat cu pct. 10, lit. b;**

**b) Caracteristicile proiectului:**

a. Mărimea proiectului:

Proiectul cuprinde lucrările de construire a unui pod rutier definitiv din beton armat.

Din calculele hidraulice a reieşit un pod de 18,00 m lungime şi oblic 77°30' stânga.

Podul cu o singură deschidere de 18,00 m lungime este din punct de vedere static, o grindă simplu rezemată. Podul este oblic, în aliniament şi are o lungime totală de 24,70 m.

Infrastructura podului este formată din două culei din beton. Fundaţiile culeilor se realizează sub formă de fundaţii directe din beton simplu.

Elevaţiile culeilor se realizează sub forma unor blocuri masive din beton simplu în care sunt încastrate zidurile intoarse şi de gardă care asigură racordarea cu terasamentele.

Pe culei se vor prevedea rosturi etanşe, corespunzătoare deformaţiilor maxime.

Suprastructura are o structură de rezistenţă alcătuită din grinzi tip "I" cu înălţimea de 80 cm şi lungimea de 18,0 m cu oblicitate de 77°30' stânga, se va realiza cu lăţimea părţii carosabile de 6,00 m şi cu trotuare de 1,00 m.

Pe partea carosabila se aplică un ansamblu de straturi care alcătuiesc hidroizolaţie performantă şi îmbrăcăminte din beton asfaltic B.A.P. 16.

Calea de trotuare va fi alcătuită dintr-un strat de beton asfaltic B.A.8 de 3 cm grosime.

Parapetul pietonal va fi tip metalică din ţeavă, iar parapetul direcţional se va realiza din borduri înalte prefabricate.Se prevede scări de acces în albie pe malurile în amonte de pod.

Lucrările de proiectare respectă standardele şi normativele tehnice în vigoare, prin aducerea la potenţialul normal de exploatare a străzii Bánya.

* Categoria de importanţă a construcţiei conform HG 766/1997 este categoria C (construcţie de importanţă normal).
* Caracteristicile clasei de încărcare a podului, minim, clasa "E" - vehicul special "V80" şi convoaie de autocamioane "A30", conform STAS 1545-80.
* Podul se încadrează în categoria 4 a construcţiilor hidrotehnice, respectiv în clasa de importanţă IV (conform STAS 4273-83), şi ca urmare este necesar, pentru condiţii normale de exploatare, calculul pentru un debit cu probabilitatea anuală de depăşire de 5% (conform STAS 4068/2-87).
* În urma studiului hidrologic nr. MG 3636/01.04.2016, realizat de Direcţia Apelor Mureş, a rezultat un debit Q5% = 109,42 mc/s.
* Pentru podul nou, gabaritul va corespunde cu cel impus de STAS 2924-91 (gabarite - Poduri de şosea) şi va avea:
* lăţimea părţii carosabile 2 x 3,00 = 6,00 m;
* două trotuare de minim 1,00 m.
* Racordarea podului cu rampele de acces se face în sens longitudinal cu plăci de racordare de 3,00 m lungime, care reazămă pe grinzi din beton armat monolit.
* Albia pârâului în zona podului este asimetrică, prezintă maluri degradate, este plin cu vegetaţie, care obstruiază scurgerea apelor are debuşeu insuficient.

Pentru prevenirea sau diminuarea unor degradări, se vor lua următoarele măsuri:

* degajarea albiei astfel încât scurgerea apei să fie asigurată pe toată secţiunea ei, în acest scop albia va fi curăţată în permanenţă de aluviuni şi vegetaţie;
* pentru prevenirea preluării afuierilor culeilor podului şi pentru stabilizarea albiei pârâului, se prevăd lucrări de apărare cu saltele din gabioane de 30 cm grosime, protejat în aval şi amonte cu pinteni din gabioane cu lăţimea de 1,00 m şi adâncimea de 1,50 m. Pintenii sunt protejaţii cu o risbernă (saltea de anrocamente din piatră brută) în amonte şi aval.

*Localizarea proiectului*

Comuna Praid din judeţul Harghita. Strada Banya din localitatea Praid.

Vecinităţi: - la sud : localitatea Corund

- la vest : localitatea Şiclod

- la nord : localitatea Praid

- la est : localitatea Ocna de Sus

b. Cumularea cu alte proiecte: *nu este cazul.*

c. Utilizarea resurselor naturale: *nu este cazul.*

d. Producţia de deşeuri:

În timpul construcţiei:

*Deşeurile menajere (cod deşeu-20.03.01) rezultate în perioada executării lucrărilor vor fi colectate şi transportate de către operator autorizat pentru colectarea acestor tipuri de deşeuri.*

*Deşeurile de pământ (cod deşeu 17.05.04) vor fi utilizate pentru reamenajarea amplasamentului.*

*Deşeuri din construcţii-montaj (cod deşeu 17.09.04) vor fi valorificate prin operatori economici autorizaţi.*

e. Emisii poluante, inclusiv zgomotul şi alte surse de disconfort

*În timpul construcţiei:*

*-emisii în aer: - emisii de gaze de eşapament, şi utilaje - aceste emisii vor fi doar temporare*

*-zgomot: -generat de utilaje se vor resimţi pe perioade scurte de timp, execuţia lucrărilor se vor efectua numai în timpul zilei*

f. Riscul de accident, ţinându-se seama în special de substanţele şi de tehnologie utilizate:

*- Nu este cazul.*

**2**. **Localizarea proiectului**:

2.1.utilizarea existentă a terenului: în domeniul public al comuni Praid, *conform Certificatului de urbanism nr. 58/30.08.2017 emis de Primăria com. Praid.*

2.2.relativa abundenţă a resurselor naturale din zonă, calitatea şi capacitatea regenerativă a acestora:*- nu este cazul*

2.3.capacitatea de absorbţie a mediului:

*a.* zoneumede*: nu este cazul,*

*b.* zonecostiere*: nu este cazul,*

*c.* zonemontaneşiceleîmpădurite*: nu este cazul*

*d.* parcurişirezervaţiinaturaleariileclasificate*: nu este cazul,*

*e.* ariiclasificatesauzoneprotejate*: nu sunt*

*f.* zonedeprotecţiespecială mai ales cele desemnate prin Ordonanţa de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare:*amplasamentul proiectului nu se află în interiorul ariilor naturale protejate declarate prin acte normative. Din acest motiv proiectul* ***nu******intră*** *sub incidenţa art. 28 din Ordonanţa de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare, având în vedere că amplasamentul proiectului se află la limita sitului de importanță comunitară ROSCI0297 Dealurile Târnavei Mici-Bicheș și la limita ariei de protecție specială avifaunistică ROSPA0028 Dealurile Târnavelor și Valea Nirajului.*

*h.*ariiledenspopulate*: nu este cazul,*

*i.*peisajelecusemnificaţieistorică*,* culturalăşiarheologică*: nu este cazul*

**3.Caracteristicile impactului potenţial:**

În raport cu criteriile stabilite mai sus la pct. 1 şi 2 **nu au fost identificate efecte semnificative** posibile, astfel:

a.extinderea impactului :

*- aria geografică: redusă, a intravilanului comunei Praid.*

*- numărul persoanelor afectate: prin realizarea proiectului nu vor fi persoane afectate negativ.*

b.natura transfrontieră a impactului*: nu este cazul,*

c. mărimea şi complexitatea impactului*:*

*-*în perioada realizării proiectului*: vor rezulta deşeuri, care vor fi gestionate conform pct. 1.d.*

d. probabilitatea impactului*: mică*

e. durata, frecvenţa şi reversibilitatea impactului*:*

*Impact de scurtă durată, numai în timpul executării lucrărilor de execuţie. Nu rezultă impact remanent.*

**Condiţiile de realizare a proiectului:**

a. Evitarea poluării solului şi a mediului acvatic cu produse petroliere în urma înlocuirii conductei, a pierderilor de carburanţi de la mijloacele de transport şi de la utilajele folosite în timpul executării lucrărilor de înlocuire

În scopul garantării evitării poluării accidentale a mediului aveţi obligaţia ca să aveţi în dotare materiale absorbante pentru produse petroliere.

b. Este interzisă afectarea terenurilor în afara amplasamentelor autorizate pentru realizarea lucrărilor de investiţii, prin:

abandonarea, înlăturarea sau eliminarea deşeurilor în locuri neautorizate;

staţionarea mijloacelor de transport în afara terenurilor desemnate în acest scop

distrugerea sau degradarea, prin orice mijloace, a vegetaţiei ierboase sau lemnoase;

c. Utilizarea materiilor prime numai din surse autorizate.

d. Refacerea mediului şi readucerea în starea iniţială a suprafeţelor afectate prin realizarea proiectului.

e. Nivelul de zgomot rezultat în urma desfăşurării activităţii, va respecta prevederile SR ISO nr. 1996/2-08 şi SR 10009/2017.

f. Aveţi obligaţia de a ţine evidenţa gestiunii deşeurilor conform prevederilor H.G. nr. 856/2002 şi de a raporta această evidenţă la APM Harghita conform modelului prevăzut în anexa nr. 1 la H.G. nr. 856/2002 şi conform art. 49 alin (1) al Legii nr. 211/2011 după terminarea lucrărilor.

g. Respectarea condițiilor impuse de Avizului de Gospodărire a Apelor nr. 247/05.09.2017.

h. Titularul proiectului are obligaţia de a notifica în scris APM Harghita despre orice modificare sau extindere a proiectului survenită după emiterea deciziei etapei de încadrare şi anterior emiterii aprobării de dezvoltare, respectiv autoritatea competentă emitentă a aprobării de dezvoltare despre orice modificare sau extindere a proiectului survenită după emiterea aprobării de dezvoltare, in conformitate cu prevederile art.39 şi art. 40 din Ordinul comun nr. 135/84/76/1294 din 2010 al Ministerului Mediului şi Pădurilor, Ministerului Agriculturii şi Dezvoltării Rurale, Ministerului Administraţiei şi Internelor, Ministerului Dezvoltării Regionale şi Turismului.

Proiectul propus nu necesită parcurgerea celorlalte etape ale procedurii de evaluare adecvată (se aplică pentru proiectele pentru care autoritatea competentă pentru protecţia mediului a decis că nu este necesară parcurgerea procedurii de evaluare adecvată).

Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**DIRECTOR EXECUTIV, ŞEF SERVICIU AAA**

DOMOKOS László József ing. LÁSZLÓ Anna

**ÎNTOCMIT,**

ing. BARABÁS Zoltán